Borgengården i Skien

Borgengården i Skien er en bygning som ligger på hjørnet av Prinsessegata og Hesselberggata. Den er bygget i en iøynefallende nybarokk stil og ble tegnet av arkitekten Finn Knudsen. 

Det var trelasthandler og industrigründeren Ole Halvorsen HoltaOle Halvorsen Holta i Norsk biografisk leksikon. (1851-1928) som lot villaen bygges i 1896. Holta var på den tiden direktør for trelastfirmaet Blakstad, Holta & Co i Skien og for Tinfos Papirfabrikk på Notodden. Arkitekt var Finn Knudsen fra Kristiania, Bygget ble oppført av den lokale byggmester Svend Sigurdsen og ble opprinnelig kalt Holtagården. 

I 1903 ble det oppført et mindre tårn på byggets vestfasade og en sideportal mellom hovedhuset og uthuset.  

Ole H. Holta trakk seg i 1908 ut av trelastvirksomheten i Skien og flyttet hjem til gården Tunga i Heddal etter at han allerede i 1894 hadde kjøpt seg inn i det konkurstruede Tinfos Papirfabrik AS. 

Holtas datter Gunhild var gift med Sigurd Ragnvald Borgen (1876-1934).Sigurd Ragnvald Borgen - geni.com De kjøpe villaen av Gunhilds far i 1924 for kr. 24.000,-. Bygget fikk da sitt nåværende navn. 

I 2019 ble Borgengården v/Ole Lerbrekk tildelt Kulturminnefondets nasjonale plakett. Plaketten utdeles til utvalgte prosjekter som har utmerket seg særskilt i bevarings- og formidlingsarbeid.

 Referanser 

 Eksterne lenker 

 Fra Skiens murarkitektur: Borgengården, Cappelens gate 2, arc! Besøkt 13. mars 2022
Gjev utmerkelse til Borgengården. Kulturminnefondet.no, 5. desember 2019. Besøkt 13. mars 2022

Kategori:Byggverk i Skien
Kategori:Byggverk fullført i 1896